***Αθήνα, 29 Μαΐου 2017***

**ΔΕΛΤΙΟ ΤΥΠΟΥ**

**Ο πρώην Πρόεδρος της Βουλής των Ελλήνων Δημήτρης Σιούφας,** έκανε την ακόλουθη δήλωση:

«Έφυγε από τη ζωή ένας από τους πρωτεργάτες της νεότερης Ελληνικής Ιστορίας και πρωταγωνιστής στη διαμόρφωση της σύγχρονης Ελλάδας, ο Κωνσταντίνος Μητσοτάκης. Πρώην πρωθυπουργός, Αρχηγός της Νέας Δημοκρατίας και επίτιμος Πρόεδρός της.

Πολιτικός ηγέτης, με πίστη στη Δημοκρατία, τον Κοινοβουλευτισμό, την Ευρώπη, την Εθνική Συνεννόηση και Εθνική Συμφιλίωση, έπραττε και έλεγε τα ωφέλιμα και χρήσιμα για την Πατρίδα μας. Έκανε πάντα αυτό που πίστευε πως χρειαζόταν ο Λαός και το Έθνος.

Η Ασφαλιστική Μεταρρύθμιση της περιόδου 1990-1992, κορυφαίο επίτευγμα της κυβέρνησής του, έσωσε για μακρό διάστημα την κοινωνική πολιτική και το ασφαλιστικό σύστημα της χώρας.

Αποχαιρετούμε τον Κωνσταντίνο Μητσοτάκη με σεβασμό, τιμή και υπερηφάνεια για την εθνική προσφορά του.

Στα παιδιά και όλους τους οικείους του, εκφράζω τα ειλικρινή συλλυπητήριά μου».